Hei, denne artikkelen er over ett år gammel og kan inneholde utdatert informasjon

(Dagbladet): Flere av landets største idrettsprofiler var samlet til Idrettsgalla i Hamar OL-amfi for å hedre de norske idrettsprestasjonene i fjor.

Alexander Dale Oen og Marit Bjørgen vant to priser hver - mens Therese Johaug ble stemt fram av folket til årets navn.

Årets mannlige utøver Vinneren i klassen for årets mannlige utøver var Alexander Dale Oen som i fjor sommer sikret norsk VM-gull i svømming.

ÅRETS MANNLIGE UTØVER: Alexander Dale Oen ankommer sammen med kjæresten. Foto: John T. Pedersen / Dagbladet Vis mer

- Bak hver stor prestasjon står mange personer: Trenere, støtteapparat, trenere og kjæreste, sier Dale Oen i takketalen.

Tarjei Bø, Edvald Boasson Hagen, Thor Hushovd, Petter Northug og Alexander Dale Oen var de nominerte i denne klassen.

Utøvernes pris Dale Oen vant også i kategorien Utøvernes pris.

ÅRETS LAG: Håndballandslaget vant prisen for årets lag. Her ved Ida Alstad, Camilla Herrem, Tonje Nøstvold, Karoline Dyhre Breivang. Foto: Fredrik Varfjell / Scanpix Vis mer

- Takk til utøverne som har stemt på meg. Tusen takk til det norske folk. Uten deres støtte hadde jeg aldri klart dette. Jeg har ikke ord, sier Dale Oen til NRK etter sin andre pris.

Bjørgen årets kvinnelig utøver Marit Bjørgen ble kåret til årets kvinnelig utøver.

Hun mottok prisen i Val di Fiemme og går siste etappe i Tour de Ski i morgen. Hun kan se tilbake på 2011 med fire VM-gull på hjemmebane.

PÅ HAMAR: Ailo Gaup, Vibeke Skofterud og Oddvar Brå. Foto: John T. Pedersen / Dagbladet Vis mer

- Tusen takk til juryen. Det er utrolig stort å bli satt pris. Det har vært et fantastisk år med VM på hjemmebane. Det er mange som skal takkes. Familien min, Egil Kristiansen (landslagstrener) og jentene på laget som har inspirert meg og gledet meg i mange år, sier Bjørgen i takketalen på NRK.

De nominerte var Tora Berger, Marit Bjørgen, Therese Johaug, Suzann Pettersen og Christina Vukicevic.

Årets forbilde Therese Johaug og Marit Bjørgen delte ut prisen til årets forbilde fra Val di Fiemme - og det var Bjørgen selv som av juryen ble kåret til vinner i klassen.

Prisvinnerne: Prisvinnerne på Idrettsgallaen i Hamar OL-amfi lørdag:



Årets navn: Therese Johaug (langrenn)

Hedersprisen: Norway Cup (fotball) Utøvernes pris: Alexander Dale Oen (svømming)

Årets mannlige utøver: Alexander Dale Oen (svømming)

Årets kvinnelige utøver: Marit Bjørgen (langrenn)

Årets funksjonshemmede utøver: Sarah Louise Rung (svømming)

Årets lag: Håndball kvinner

Årets lagspiller: Karoline Dyhre Breivang (håndball)

Årets gjennombrudd: Magnus Krog (kombinert)

Åpen klasse: Ole-Kristian Bryhn (skyting)

Årets forbilde: Marit Bjørgen (langrenn)

Årets trener: Egil Kristiansen (langrenn)

Årets ildsjel: Joar Hagen, Elverums idrettsliv.



(NTB)

- Dette er stort for meg, og jeg håper at jeg kan fortsette å inspirere barn og unge, sier Bjørgen.

Håndballjentene årets lag Årets lag ble vunnet av det norske kvinnelandslaget i håndball.

Landslaget vant VM-gull i Brasil i desember og sikret Norges første VM-gull siden 1999.

SVØMMER: Sarah Louise Rung, vant prisen årets funksjonshemmede utøver under Idrettsgallaen i Hamar OL-amfi lørdag kveld. Foto: Fredrik Varfjell / Scanpix Vis mer

De nominerte var curlinglandslaget, håndballjentene, ishockeylandslaget for herrer og Larvik håndballklubb.

«Karo» årets lagspiller I kategorien årets lagspiller vant håndballspiller Karoline Dyhre Breivang.

Moa Abdellaoue, Patrick Thoresen og Dyhre Breivang var de nominerte.

ÅPEN KLASSE: Ole-Kristian Bryhn, skyting vant prisen åpen klasse. Foto: Fredrik Varfjell / Scanpix Vis mer

- Jeg må takke mine fantastiske lagvenninner. Uten dere hadde jeg ikke stått her. Jeg er stolt av det vi har klart sammen, sier Breivang.

Kristiansen årets trener Langrennstrener Egil Kristiansen ble kåret til årets trener.

- Først vil jeg sende en hilsen hjem, men jeg må selvsagt takke hele laget. Det er en ære å være trener for dette laget, sier Kristiansen.

FLERE PRISER: Aleksander Dale Oen vant prisen årets mannlige utøver. Foto: Fredrik Varfjell / Scanpix Vis mer

De nominerte var Thorir Hergeirsson, Egil Kristiansen, Atle Kvålsvoll, Petter Løvberg og Roy Johansen.

Krog med årets gjennombrudd Prisen for årets gjennombrudd vant kombinertløperen Magnus Krog.

De nominerte var Ingvill Måkestad Bovim, Ole-Kristian Bryhn, Fam Elgan og Krog.

GALLA: Haddy N'jie og Anne Rimmen under Idrettsgallaen i Hamar OL-amfi lørdag kveld. Foto: Fredrik Varfjell / Scanpix Vis mer

Motorsportklubben NMK Notodden ble tildelt Inkluderingsprisen..

Klubben mottok 100.000 kroner. Prisen deles ut til en klubb, krets eller et forbund som i særlig grad tilrettelegger for og utvikler idrettstilbud for funksjonshemmede.

ILDSJEL: Joar Hagen vant prisen årets ildsjel under Idrettsgallaen. Foto: Fredrik Varfjell / Scanpix Vis mer

NMK Notodden var nominert sammen med Norges Svømmeforbund og Fossum IF.

Årets funksjonshemmede utøver Sarah Louise Rung vant denne klassen. Rung er ranket som den beste svømmeren i verden i sin klasse.

Sarah Louise Rung (svømming), Runar Steinstad (friidrett), Nils Erik Ulset (skiskyting), Tommy Urhaug (bordtennis) var nominert i denne klassen.

Åpen klasse André Fosså Aguiluz (BMX), Ole-Kristian Bryhn (skyting), Mads Sandbakken (bowling), Tonje Sørlie (kickboksing) var de nominserte i åpen klasse.

PÅ SAMME BORD: Alexander Dale Oen og Jens Stoltenberg.. Foto: John T. Pedersen / Dagbladet Vis mer

Ole Kristian Bryhn vant denne klassen.

Årets ildsjel Prisen for årets ildsjel ble delt ut at statsminister Jens Stoltenberg.

Joar Hagen fra Elverum vant prisen.

VANT PRIS: Camilla Herrem og håndballandslaget kåret til årets lag. Foto: John T. Pedersen / Dagbladet Vis mer

De nominerte var Liss Thomassen, Torbjørn Koksvik, Barbro Tomter Dahlen, Joar Hagen og Hans Olav Aagesen.

Hederspris Årets hederspris ble delt ut av idrettspresident Børre Rognlien, landslagstrener Egil Olsen og NRK-veteran Arne Scheie.

- Årets hedersprisvinner treffer oss alle i hjertet. Vinneren har hjerte for alle, uansett bakgrunn, var noe av juryens begrunnelsen.

GJESTER:Kjetil Siem og Nils Johan Semb. Foto: John T. Pedersen / Dagbladet Vis mer

Vinneren av hedersprisen var Norway Cup.

Johaug årets navn I kategorien årets navn, ble Therese Johaug stemt fram av folket. Hun er samlet sammen med resten av langrennslandslaget i Italia.

- Dette kom veldig overraskende på meg. Tremila jeg gikk i VM, da det var sol og blå himmel og jeg hadde det norske flagget på oppløpet, det har vært en drøm siden jeg var liten jente. Jeg vil takke mange, blant annet trener Egil Kristiansen og langrennsjentene, sier Johaug.

GJESTER: Politiker Knut Arild Hareide og Lisa Maria Larsen. Foto: John T. Pedersen / Dagbladet Vis mer

Langrennsløperen var nominert i klassen sammen med Marit Bjørgen (langrenn), Tarjei Bø (skiskyting), Magnus Carlsen (sjakk), Edvald Boasson Hagen (sykling), Torstein Horgmo (snøbrett), Thor Hushovd (sykkel), håndballandslaget (kvinner), Petter Northug (langrenn), Alexander Dale Oen (svømming), Suzann Pettersen (golf) og Sarah Louise Rung (svømming).

NRK-VETERANER: Arne Scheie og Karen Marie Ellefsen. Foto: John T. Pedersen / Dagbladet Vis mer

RALLY: Petter Solberg og kona Pernilla. Foto: John T. Pedersen / Dagbladet Vis mer

HÅNDBALL: Tonje Nøstvold, Camilla Herrem og Ida Alstad. Foto: John T. Pedersen / Dagbladet Vis mer